钦定古今图书集成/明伦汇编/氏族典/第359卷 > 林大辂
## 钦定古今图书集成/明伦汇编/氏族典/第359卷 > 林大辂

按《兴化府志》：“大辂，字以乘，正德甲戌进士，授工部主
事，转员外郎。武宗降旨南巡，兵部郎中黄巩等疏谏
下狱，大辂上疏论救，诏廷杖谪外。继而邻舍因隙诬
奏怨望，复被系连及室人黄氏，事白而释，出为夷陵
州判。嘉靖改元，征入擢江西按察副使。尝摄南赣兵
备，录平寇功，升河南按察使。未几，擢右布政，湖广左”
布政，随擢本省巡抚副都御史。岁属水荒，民多流徙，
加之封藩工役，诸司告匮。大辂“停工蠲赋，以赡流移。”
引咎自劾，言触时忌，罢归。